Turkmaniston-Afg‘oniston-Pokiston-Hindiston gaz quvuri qurilishining boshlanishi marosimi 13 dekabr kuni Turkmaniston poytaxti Ashxobodda bo‘lib o‘tadi. Bu haqda TASS agentligi xabar bermoqda. Pokiston tomonidan marosimda bosh vazir Navoz Sharif ishtirok etadi. Bu haqda jurnalistlarga Inter-State Gas Systems davlat kompaniyasi bosh direktori Mubin Savlat Mirzo axborot berdi. Quvur bo‘ylab gaz haydash ishlari 2019 yildan boshlanishi kutilmoqda.